Чарлс Гилберт Чадок

Чарлс Гилберт Чадок (14 ноември 1861 – 20 јули 1936) бил американски невролог, психијатар и преведувач. Тој е запаметен по опишувањето на Чадок рефлексот и заслужен за употребата на термините бисексуалност, хетеросексуалност и хомосексуалност на англискиот јазик за прв пат.

 Биографија 
Чарлс Гилберт Чадок е роден на 14 ноември 1861 година во Џонсвил, Мичиген. Во 1885 година, тој дипломирал на Медицинскиот и Хируршкиот колеџ на Универзитетот во Мичиген, а потоа работел во азилот во Северен Мичиген во Траверс Сити како личен лекар. Од 1889 до 1890 година, Чадок студирал во Минхен. По враќањето, тој повторно работел во Азил. Во 1892 година, станал професор по нервни и ментални болести на колеџот Марион-Симс, кој подоцна станал дел од Медицинскиот факултет на Универзитетот Сент Луј. Тој се оженил со Аделаида Гоуанс Мекферсон во 1890 година. Чадок се вратил во Европа во 1897 година, поминувајќи го поголемиот дел од времето како асистент на Џозеф Бабински. По враќањето во Соединетите Држави во 1899 година, Чадок ги запознал американските лекари со знакот на Бабински, подоцна објавувајќи еден превод на делото на Бабински.Chaddock CG. Translation of J Babinski: tendon reflexes and bone reflexes: an authorized translation. Interstate Med J 1914;21:75-84, 178-185, 585-594, 1047-1054 Чадок го вовел својот истоимен рефлекс во 1911 година, нарекувајќи го надворешен малеоларен знак.Chaddock CG. A preliminary consideration concerning a new diagnostic nervous sign. Interstate Med J 1911;12:742-746Chaddock CG. The external malleolar sign. Interstate Med J 1911;13:1026-1038 Тој исто така опишал аналоген знак во горниот екстремитет.Chaddock CG. A new reflex phenomenon in the hand: the wrist-sign. Interstate Med J 1912;19:127-131 Чадок починал на 20 јули 1936 година. Тој бил погребан од протестантски свештеник на гробиштата Оуквуд, Алеган, Мичиген.

 Наследство 
На Чадок му се припишува првата употреба на зборовите хетеросексуалност и хомосексуалност во англискиот јазик, како и првата употреба на зборот бисексуалност во смислата на сексуално привлекување кон жени и мажи, во неговиот превод на Psychopathia Sexualis на Ричард фон Крафт-Ебинг во 1892 година. Пред новата употреба на терминот од страна на Фон Крафт-Ебинг, „бисексуалец“ обично се користел за да се однесува на хермафродитни растенија, што значи дека имаат и машки и женски репродуктивни структури или за мешано-полови ситуации, како што се училиштата. 

 Наводи 

 Надворешни врски 

 Списи од или за Чарлс Гилберт Чадок на Интернет Архивата
 Списи од Чарлс Гилберт Чадок кај Проектот Гутенберг
 Works by or about Charles Gilbert Chaddock кај Онлајн Книги Страницата
 Charles Gilbert Chaddock кај Најди Гроб

Категорија:Статии со hCards
Категорија:Американски психијатри
Категорија:Починати во 1936 година
Категорија:Родени во 1861 година